《次韵翰林周尧佐先生咏雪禁体 其八》
明代·童轩

结阵凝团乱拂衣，即看突兀碍林扉。金牛去后埋空岭，黄鹤飞来失钓矶。

几处笙歌方沸郁，数村烟火正依稀。蹇驴破帽长安客，日暮冲寒尚未归。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。